ECF ออกหุ้นกู้ 200 ลบ.อายุ 2 ปี ชูดอกเบี้ย 6.50% เสนอขายรายใหญ่-สถาบัน 25-30 ก.ค.62
ECF ออกหุ้นกู้ 200 ลบ.อายุ 2 ปี ชูดอกเบี้ย 6.50% เสนอขายรายใหญ่-สถาบัน 25-30 ก.ค.62
ECF ออกหุ้นกู้ 200 ลบ.อายุ 2 ปี ชูดอกเบี้ย 6.50% เสนอขายรายใหญ่-สถาบัน 25-30 ก.ค.62
5 ก.ค. 2562

บริษัท อีสต์โคสท์เฟอร์นิเทค จำกัด (มหาชน) หรือ ECF เปิดเผยว่า บริษัทได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 2/2562 มูลค่าไม่เกิน 200 ล้านบาท อายุ 2 ปี ครบกำหนดไถ่ถอนปี พ.ศ.2564 มีอัตราดอกเบี้ยคงที่ร้อยละ 6.50% ต่อปี ชำระดอกเบี้ยทุกๆ 3 เดือนตลอดอายุหุ้นกู้
โดยเสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ จองซื้อในระหว่างวันที่ 25-26 และ 30 ก.ค.62 ผ่าน บล.โนมูระ พัฒนสิน ซึ่งเป็นผู้จัดการการจัดจำหน่ายหุ้นกู้
สำหรับอันดับความน่าเชื่อถือของ ECF อยู่ที่ “BB+” แนวโน้มเครดิต “คงที่” โดยบริษัท ทริสเรทติ้ง จำกัด เมื่อวันที่ 25 ก.ค.61
ทั้งนี้บริษัทมีวัตถุประสงค์ในการใช้เงินที่ได้จากการเสนอขายหุ้นกู้ในครั้งนี้ เพื่อไปใช้ชำระคืนหนี้เดิม ซึ่งอาจรวมถึงตั๋วแลกเงินและหุ้นกู้ที่ครบกำหนดไถ่ถอน และ/หรือ เพื่อใช้เป็นเงินทุนหมุนเวียนในการดำเนินกิจการของผู้ออกหุ้นกู้ และ/หรือ เพื่อใช้รองรับการขยายธุรกิจ